**MTÜ PARTNERID TEGEVUSPIIRKONNA**

**ELUKESKKONNA**

**RAHULOLU-UURING**

Rakvere 2015

**Sissejuhatus**

Ajavahemikul 10.12.2014-05.01.2015 viis MTÜ Partnerid büroo läbi MTÜ Partnerid tegevuspiirkonna elukeskkonna rahulolu-uuringu.

Uuringu üldiseks eesmärgiks oli selgitada MTÜ Partnerid tegevuspiirkonna elukeskkonna praegune konkurentsivõime ja arendusvõimalused. Vaatluse all olid järgmised küsimused:

* üldine hinnang tegevuspiirkonda kuuluvate valdadele ja linnale elukeskkonnana,
* rahulolu elukeskkonna erinevate valdkondadega tegevuspiirkonda kuuluvates valdades ja linnas,
* elukeskkonda parandavate ja tegevuspiirkonda kuuluvates valdades ja linnas puuduvate teenuste kaardistamine,
* hinnang tegevuspiirkonna elanike tööga kindlustatuse osas,
* elukeskkonna kvaliteeti mõjutavate ettepanekute kogumine.

Uuringu küsimustik töötati välja koostöös KT Europroject Management OÜ konsultantidega arvestades LEADER tegevusgrupi püstitatud eesmärke ja arengustrateegia koostamise töörühma antud sisendinfot. Küsimustik koosnes kokku 6 küsimusest, millest 3 puhul paluti etteantud skaala alusel hinnata elukeskkonna erinevaid aspekte, 2 avatud küsimusega sooviti teada saada vastajate isiklikku arvamust ning valikvastustega koguti vastajate üldandmed.

Küsimustik esitati vastajatele paberkandjal ning sellele vastamine oli anonüümne. Küsitluses osalejateks olid valdavalt MTÜ Partnerid tegevuspiirkonna kohalike omavalitsuste esindajad ja aktiivsemad liikmed. Kokku laekus 31 täidetud küsitlusankeeti.

**Elukeskkonnaga rahulolu-uuringu tulemuste analüüs**

**1. Küsitluses osalenute üldine profiil**

Vanuseliselt oli vastanute seas kõige rohkem inimesi vanuses 40-64, järgnes 25-39-aastaste vanusegrupp (joonis 1).

*Joonis 1. Vastanute vanuseline koosseis.*

66% vastanutest olid naised (joonis 2).

*Joonis 2. Vastanute sooline koosseis.*

Üle poole vastanutest elavad külades, kolmandik alevikes (joonis 3).

*Joonis 3. Vastanute elukoht.*

Valdaval enamusel vastanutest jääb töökoha kaugus elukohast vahemikku 0-5 km, kaugemal kui 31 km asub töökoht elukohast 7% vastanutest (joonis 4).

*Joonis 4. Vastanute töökoha kaugus elukohast.*

**2. Rahulolu valla/linna kui elukeskkonnaga**

Uuringu esimese sisulise küsimusega paluti vastajatel anda üldine hinnang oma vallale/linnale kui elukeskkonnale. Valdav enamus uuringus osalenutest on kokkuvõttes eluga oma linnas/vallas kas väga rahul (16%) või pigem rahul (77%), vaid 7% vastas, et pigem ei ole rahul (joonis 5). Ükski vastajatest ei valinud vastuseid „ei ole üldse rahul“ ja „ei oska vastata“.

*Joonis 5. Vastanute rahulolu oma valla/linna kui elukeskkonnaga.*

**3. Rahulolu elukeskkonna erinevate valdkondadega**

Hindamiseks esitati kokku 29 erinevat elukeskkonda puudutavat valdkonda. Vastajad hindasid enim prügi koristamist ja prügikastide olemasolu (68% vastanutest leidis, et olukord selles valdkonnas on väga hea või hea), vee- ja kanalisatsioonisüsteeme (65%), elamute lähiümbruse heakorda (58%), side- ja kommunikatsioonisüsteemide töökindlust (55%), lasteaedade lähedust (54%) ja väärtustatud kohalikku kultuuri (52%) (joonis 6). Suhteliselt kõrged hinded said ka koolihariduse lähedus, kogukonnateenuste piisavus ja kättesaadavus, piirkondlike ja kohalike ühisürituste piisavus, kõnni- ja jalgrattateede olukord ning teede ja tänavate talvine hooldamine.

*Joonis 6. Vastanute rahulolu elukeskkonna erinevate valdkondadega (väga hea ja hea vastanute osakaal kokku).*

Ülejäänud elukeskkonna valdkondadega rahulolu hinnati järgmiselt (hindega väga hea ja hea):

* Piirkondlike ja kohalike ühisürituste mitmekesisus, arstiabi kättesaadavus, erinevatele vanuserühmadele huvialaringide olemasolu, vaba aja veetmise võimaluste mitmekesisus – 35%,
* Kvaliteetsed töökohad, ühistranspordi olukord, avalike mängu- ja spordiväljakute olukord – 32%,
* Elanike võimalus kaasa rääkida ja osaleda otsustusprotsessides, avalike mängu- ja spordiväljakute piisavus, esmatarbekaupade kättesaadavus – 29%,
* Sõiduteede olukord – 26%,
* Terviseradade olemasolu – 20%,
* Lemmikloomade pidamise kultuur üldiselt – 13%,
* Liikumisvõimalus erivajadustega inimestele (kaldteed) – 10%.

Kõige vähem olid vastajad rahul terviseradade olemasoluga (61% vastanutest leidis, et olukord selles valdkonnas on halb või väga halb), liikumisvõimalustega erivajadustega inimestele (kaldteede olemasolu või õigemini nende puudumine) (48%) ning ühistranspordiga (45%) (joonis 7). Lisaks ei oldud rahul arstiabi kättesaadavuse, lemmikloomade pidamise kultuuriga üldiselt, sõiduteede olukorra ning pakutavate vaba aja veetmise võimalustega.

*Joonis 7. Vastanute rahulolematus elukeskkonna erinevate valdkondadega (halb ja väga halb vastanute osakaal kokku).*

Vastajad väljendasid oma rahulolematust ka järgmiste elukeskkonna valdkondadega (hinded halb ja väga halb):

* Lasteaia ja koolihariduse lähedus – 20%,
* Tänavavalgustuse olemasolu, avalike mängu- ja spordiväljakute piisavus, üldine turvalisus, Naabrivalve toimimine – 19%,
* Kvaliteetsed töökohad, väärtustatud kohalik kultuur, kõnni- ja jalgrattateede olukord, avalike mängu- ja spordiväljakute olukord, toidukaupade kättesaadavuse – 16%,
* Teede ja tänavate hooldamine talvel – 13%,
* Elanike võimalus kaasa rääkida ja osaleda otsustusprotsessides – 10%,
* Side- ja kommunikatsioonisüsteemide töökindlus – 9%,
* Vee- ja kanalisatsioonisüsteem – 6%,
* Haljasalade seisund, prügi koristamine, prügikastide olemasolu, elamute lähiümbruse heakord – 3%.

Kõikide vastanute hinnangute jagunemine elukeskkonna kriteeriumite lõikes on ülevaatlikult esitatud allolevas tabelis. Enim „Väga hea“ hinnanguid said side- ja kommunikatsioonisüsteemide töökindlus ja lasteaia lähedus (6 vastanut). Enim „Väga halb” hinnanguid said terviseradade olemasolu ja arstiabi kättesaadavus (5 vastanut).

|  |  |  |  |  |  |
| --- | --- | --- | --- | --- | --- |
| **Elukeskkonna valdkonnad** | **Väga hea** | **Hea** | **Rahuldav** | **Halb** | **Väga halb** |
| Kvaliteetsed töökohad | 2 | 8 | 16 | 5 | 0 |
| Elanike võimalus kaasa rääkida ja osaleda otsustusprotsessides | 3 | 6 | 19 | 3 | 0 |
| Kogukonnateenuste piisavus ja kättesaadavus | 2 | 12 | 10 | 7 | 0 |
| Piirkondlike ja kohalike ühisürituste mitmekesisus | 4 | 7 | 13 | 7 | 0 |
| Piirkondlike ja kohalike ühisürituste piisavus | 4 | 10 | 10 | 7 | 0 |
| Väärtustatud kohalik kultuur | 2 | 14 | 10 | 5 | 0 |
| Haljasalade seisund | 3 | 9 | 18 | 0 | 1 |
| Prügi koristamine, prügikastide olemasolu | 3 | 18 | 9 | 1 | 0 |
| Elamute lähiümbruse heakord | 0 | 18 | 12 | 1 | 0 |
| Kõnni- ja jalgrattateede olukord | 4 | 10 | 12 | 3 | 2 |
| Sõiduteede olukord | 2 | 6 | 14 | 7 | 2 |
| Tänavavalgustuse olemasolu | 4 | 9 | 12 | 5 | 1 |
| Vee- ja kanalisatsioonisüsteem (kui on majapidamises) | 5 | 15 | 9 | 1 | 1 |
| Side- ja kommunikatsioonisüsteemide töökindlus | **6** | 11 | 11 | 2 | 1 |
| Ühistranspordi olukord | 3 | 7 | 7 | 13 | 1 |
| Terviseradade olemasolu | 2 | 4 | 6 | 14 | **5** |
| Lemmikloomade pidamise kultuur üldiselt | 0 | 4 | 17 | 9 | 1 |
| Avalike mängu- ja spordiväljakute piisavus | 2 | 7 | 16 | 6 | 0 |
| Avalike mängu- ja spordiväljakute olukord | 1 | 9 | 16 | 5 | 0 |
| Teede ja tänavate hooldamine talvel | 1 | 13 | 13 | 3 | 1 |
| Liikumisvõimalus erivajadustega inimestele (kaldteed) | 0 | 3 | 13 | 13 | 2 |
| Arstiabi kättesaadavus | 1 | 10 | 9 | 6 | **5** |
| Erinevatele vanuserühmadele huvialaringide olemasolu | 1 | 10 | 13 | 7 | 0 |
| Vaba aja veetmise võimaluste mitmekesisus | 1 | 10 | 11 | 9 | 0 |
| Lasteaia lähedus | **6** | 11 | 8 | 3 | 3 |
| Koolihariduse lähedus | 4 | 11 | 10 | 3 | 3 |
| Toidukaupade kättesaadavuse | 4 | 8 | 14 | 2 | 3 |
| Esmatarbekaupade kättesaadavus | 1 | 8 | 14 | 6 | 2 |
| Üldine turvalisus, Naabrivalve toimimine | 1 | 12 | 12 | 5 | 1 |

*Tabel 1. Vastanute hinnangud MTÜ Partnerid tegevuspiirkonna elukeskkonna valdkondadele (vastajate arv).*

Kokkuvõtvalt saab öelda, et rahulolevate inimeste osakaal on suurem kui mitte rahulolevate osakaal – peaaegu iga kriteeriumi puhul on positiivselt (väga hea ja hea) vastajaid rohkem kui negatiivselt (halb ja väga halb).

**4. Elukeskkonda parandavate ja tegevuspiirkonnas puuduvate teenuste kaardistamine**

Avatud küsimusena paluti vastajatel nimetada elukeskkonda parandavaid teenuseid, mis nende arvates piirkonnas puuduvad. Kuna 31-st vastanust vaid 6 esitasid oma arvamuse, on järgnevalt ära toodud kõik vastused (muutmata kujul):

* Minu arvates puuduvad meie piirkonnas koolieelsete laste huvitegevusringid.
* Terviserajad.
* Pood, lasteaed/hoid jm.
* Kohati halb interneti levi. Kergliiklusteede vajadus suur. Tänavavõrgu väljaehitamine asulas.
* Erinevad keskused, mis pakuvad erinevaid teenuseid erinevate vanustega inimestele.
* Pangaautomaat, terviserajad Pajusti-Vinni pargis.

**5. Hinnang tegevuspiirkonna elanike tööga kindlustatuse osas**

Tegevuspiirkonna elanike olukorra selgitamiseks tööga kindlustatuse osas paluti vastajatel hinnata 6 väidet. Kokkuvõtvalt saab öelda, et 52% vastanute arvates on piirkonnas töökohti piisavalt ning 80% arvates on need töökohad valdavalt vähekvalifitseeritud tööjõule, 81% vastanute hinnangul on pakutav palgatase liiga madal, kuigi töötingimused vastavad kaasaja nõuetele (84% vastanutest), 84% vastanutest leiab, et piirkonnas pööratakse liiga vähe tähelepanu täiend/ümberõppele ning 58% vastanute arvates pööratakse ettevõtluse arendamisele piirkonnas piisavalt tähelepanu (joonised 8-13).

*Joonis 8. Vastanute hinnang piirkonnas olevatele töökohtadele.*

*Joonis 9. Vastanute hinnang piirkonnas olevatele töökohtadele.*

*Joonis 10. Vastanute hinnang piirkonnas pakutavale palgatasemele.*

*Joonis 11. Vastanute hinnang töötingimustele.*

*Joonis 12. Vastanute hinnang täiend/ümberõppele.*

*Joonis 13. Vastanute hinnang ettevõtluse arendamisele.*

**6. Ettepanekud elukeskkonna kvaliteeti mõjutavate valdkondade eelisarendamise kohta**

Avatud küsimusena paluti vastajatel teha ettepanekuid, millised elukeskkonna kvaliteeti mõjutavad valdkonnad vajavad nende arvates piirkonnas suuremat tähelepanu ja/või eelisarendamist. Küsimuse tähtsusest lähtuvalt on järgnevalt toodud ära kõik vastused (muutmata kujul):

* Arstiabi, sideteenused.
* Teedevõrk, sidelevi.
* Esmalt tuleks korrastada ja renoveerida hooned. Pole võimalik arendada muidu ettevõtlust. Tekivad töökohad, siis uued elamupiirkonnad jne.
* Tervishoiu kättesaadavus. Elukestev õpe. Avalike teenuste mitmekesisus.
* Kõnni- ja jalgrattateid võiks rohkem olla. Suvel võiks olla metsa terviserada hooldatud.
* Multškattega terviserajad Vinni tammikus, laululava remont Pajusti pargis, Vinni ujulas tingimuste parandamine (vee temperatuur, puhtus, lõhutud inventar jne).

Lisa - MTÜ Partnerid tegevuspiirkonna elukeskkonnaga rahulolu-uuringu küsimustik

**1. Kuivõrd Te olete rahul oma linna/vallaga kui elukeskkonnaga?**

* väga rahul
* pigem olen rahul
* pigem ei ole rahul
* ei ole üldse rahul
* ei oska vastata

**2. Milline on Teie arvates olukord järgmistes valdkondades Teie linnas/vallas?**

|  |  |  |  |  |  |
| --- | --- | --- | --- | --- | --- |
|  | **Väga hea** | **Hea** | **Rahuldav** | **Halb** | **Väga halb** |
| Kvaliteetsed töökohad |  |  |  |  |  |
| Elanike võimalus kaasa rääkida ja osaleda otsustusprotsessides |  |  |  |  |  |
| Kogukonnateenuste piisavus ja kättesaadavus |  |  |  |  |  |
| Piirkondlike ja kohalike ühisürituste mitmekesisus |  |  |  |  |  |
| Piirkondlike ja kohalike ühisürituste piisavus |  |  |  |  |  |
| Väärtustatud kohalik kultuur |  |  |  |  |  |
| Haljasalade seisund |  |  |  |  |  |
| Prügi koristamine, prügikastide olemasolu |  |  |  |  |  |
| Elamute lähiümbruse heakord |  |  |  |  |  |
| Kõnni- ja jalgrattateede olukord |  |  |  |  |  |
| Sõiduteede olukord |  |  |  |  |  |
| Tänavavalgustuse olemasolu |  |  |  |  |  |
| Vee- ja kanalisatsioonisüsteem (kui on majapidamises) |  |  |  |  |  |
| Side- ja kommunikatsioonisüsteemide töökindlus |  |  |  |  |  |
| Ühistranspordi olukord |  |  |  |  |  |
| Terviseradade olemasolu |  |  |  |  |  |
| Lemmikloomade pidamise kultuur üldiselt |  |  |  |  |  |
| Avalike mängu- ja spordiväljakute piisavus |  |  |  |  |  |
| Avalike mängu- ja spordiväljakute olukord |  |  |  |  |  |
| Teede ja tänavate hooldamine talvel |  |  |  |  |  |
| Liikumisvõimalus erivajadustega inimestele (kaldteed) |  |  |  |  |  |
| Arstiabi kättesaadavus |  |  |  |  |  |
| Erinevatele vanuserühmadele huvialaringide olemasolu |  |  |  |  |  |
| Vaba aja veetmise võimaluste mitmekesisus |  |  |  |  |  |
| Lasteaia lähedus |  |  |  |  |  |
| Koolihariduse lähedus |  |  |  |  |  |
| Toidukaupade kättesaadavuse |  |  |  |  |  |
| Esmatarbekaupade kättesaadavus |  |  |  |  |  |
| Üldine turvalisus, Naabrivalve toimimine |  |  |  |  |  |

**3. Millised elukeskkonda parandavad teenused puuduvad Teie arvates piirkonnas?**

**4. Palun hinnake allpool toodud väiteid oma linna/valla elanike tööga kindlustatuse osas?**

|  |  |  |  |
| --- | --- | --- | --- |
|  | **Ei ole nõus** | **Pigem nõus** | **Nõus** |
| Piirkonnas on piisavalt töökohti |  |  |  |
| Saadaolevad töökohad pakuvad tööd vähekvalifitseeritud tööjõule |  |  |  |
| Pakutav palgatase on liiga madal |  |  |  |
| Töötingimused vastavad kaasaja nõuetele |  |  |  |
| Piirkonnas pööratakse liiga vähe tähelepanu täiend/ümberõppele |  |  |  |
| Ettevõtluse arendamisele pööratakse piisavalt tähelepanu |  |  |  |

**5. Millised elukeskkonna kvaliteeti mõjutavad valdkonnad vajavad Teie arvates piirkonnas suuremat tähelepanu/eelisarendamist?**

**6. Vastaja üldandmed**

6.1. Teie vanus

* kuni 24
* 25-39
* 40-64
* 65+

6.2. Teie sugu

* naine
* mees

6.3. See on kohustuslik küsimus

7777.5666.3. Teie elukoht

* elan külas
* elan alevikus
* elan linnas

See on kohustuslik küsimus

776.4. Teie töökoha kaugus elukohast (km)

* 1-5 km
* 6-10 km
* 11-30 km
* üle 31 km
* töötan kodus
* ei tööta